שלי חושן

שלי חושן (נולדה ב-1931) היא יועצת חינוכית ישראלית, שהקימה בשנת 1982 את אגודת יד ביד, במטרה לסייע לילדים צעירים משכבות חלשות בחברה הישראלית ולהוריהם. במהלך הזמן התרחבה פעילות האגודה, והוקמו פרויקטים מגוונים של עזרה ותמיכה לאנשים במצוקה.

משנת 1982 מכהנת חושן כנשיאת העמותה.

==קורות חיים==
חושן ילידת סופיה, בולגריה, בת בכורה, לבלינה ושלמה סולומון, אחות למשה ולאסתר. היא למדה בבית הספר "דויציסקה" שברחוב דובדוקוב בסופיה. בתקופת מלחמת העולם השנייה נכלאה במחנה הריכוז בעיר לום בבולגריה במשך כ-14 חודשים. בפברואר 1948, בגיל 17, יצאה לכיוון ארץ ישראל, עם עוד 1000 בני נוער, באניית המעפילים "בונים ולוחמים". שלטונות המנדט הבריטי היגלו את נוסעי האנייה לקפריסין. חושן שהתה מספר חודשים במחנה לבני נוער, ומשם הגיעה לקיבוץ אורים שבנגב.

חושן שירתה בצה"ל כקצינה במחלקת התרבות של חיל הרפואה. השתחררה בדרגת סג"ם. עם שחרורה מצה"ל עברה משפחתה, אשר עלתה למדינת ישראל ב-1951, להתגורר ברמלה. אחיה נהרג על ידי מסתננים סמוך לכפר מנחם.

חושן למדה בסמינר לוינסקי וקיבלה תעודת הוראה. חושן החלה ללמוד לתואר ראשון בחינוך, ייעוץ ופסיכולוגיה ועבדה כיועצת בית ספר "בר כוכבא" בתל אביב. במקביל התנדבה בוויצו והייתה אחראית לנושאי משפחה.

בשנת 1981 פרשה חושן מעבודתה כמרצה ויועצת לגיל הרך בבתי הספר, והקימה את פרויקט "אוזן קשבת" לילדים והורים שנזקקו לאוזן קשבת. מטרת הפרויקט הייתה עזרה לנשים במצוקה, קשר בין מתנדבים לבין נזקקים, והפעלת שירות טלפוני לעזרת חירום לאנשים במצוקה רוחנית.

משנת 1982 מנהלת חושן בהתנדבות את אגודת "יד ביד". העמותה מפעילה עשרה "בתים חמים" המטפלים בילדים בגילאי שלוש עד שבע בשעות אחר הצהריים.

חושן הקימה בשנת 1983 את "הקרן להצלת חיי אדם". הקרן מושיטה סיוע לנזקקים לניתוחי חירום והשתלות בחוץ לארץ שאינם מטופלים על ידי מערכות אחרות. כ-250 חולים טופלו במסגרת הקרן והם נשלחו להשתלות וניתוחי לב, כליות, כבד, מח עצם באירופה וארצות הברית. הקרן מסייעת כספית וארגונית בארץ ומפעילה סניפים בחוץ לארץ לרווחת החולה ובני משפחתו.

תקציב העמותה עמד בשנת 2013 על שלושה מיליון ש"ח. חושן זכתה במספר פרסים על פעילותה בעמותה.

חושן כיהנה כחברת מועצת עיריית תל אביב-יפו וכיושבת ראש הוועדה לקידום מעמד האישה בתל אביב-יפו.

חשן הקימה את "שבת של תרבות" ואת "שבת של זהב" ב-אופרה הישראלית, כדי להנעים את השבתות לגמלאי תל אביב-יפו.

חושן מכהנת כדירקטורית בתיאטרון הלאומי הבימה, חברה בחבר הנאמנים בבלט הישראלי, חברה בהנהלת גמלאי תל אביב ומכהנת כיושבת ראש חוג ידידי "בית צבי" למען אמנים צעירים מכל הארץ.

חושן ממלאת מקום יושב ראש דירקטוריון המשכן לאמנויות הבמה בתל אביב וכן משמשת כחברת הנהלה ב"התאחדות עולי בולגריה".

חושן נשואה לעו"ד דוד חושן, אם לבת ולבן וכן, סבתא.

==פרסים, אותות ותארים==
* אות השנה בתחום ההתנדבות מטעם ארגון ליונס
* אות מיזם האיכות מטעם משרד המסחר והתעשייה, מכון התקנים הישראלי ונשיא אוניברסיטת בן-גוריון בנגב
* אות המועצה לפיתוח חברתי (1995)
* התנועה למען ארץ ישראל טובה, מערכת מעריב, אל על, א.מ.י (אומני ישראל), המועצה הציונית בישראל
* אות להתנדבות מטעם בני ברית
* אות המתנדב המצטיין של ראש עיריית תל אביב (שנת תשס"א)
* אות הנשיא למתנדב (תשס"ג)
* יקירת העיר תל אביב-יפו לשנת 2010,
* גיבורי השנה 2021 של קשת ומפעל הפיס - ראו שלי חושן

==לקריאה נוספת==
* "ישר ללב" - סיפורים מהחיים שיצאו לאור בטלוויזיה - נתנאל סמריק, הוצאת קונטנטו דה סמריק, מאי 2017 (שלי רחל חושן - ילדים רעבים, עמודים 95–102)

==קישורים חיצוניים==
* [http://www.karmel.co.il/שונות/ניצולת-השואה-שנדרה-נדר-להאכיל-ילדים-רעבים שלי חושן ניצולת השואה שנדרה נדר להאכיל ילדים רעבים], פורטל הכרמל
* [http://www.scooper.co.il/pr/1002731/ שלי חושן, המסייעת ל-50 ילדי זרים במסגרת 2 בתים חמים, פנתה בקריאה נרגשת לשר הפנים אלי ישי "אל תגרש את ילדי הזרים"], 19 באוקטובר 2009
* 
* 
* 
* 
* 
* [https://www.youtube.com/watch?v=D9F008FJCrM שלי חושן ניצולת שואה מנהלת צהרונים לילדים] (3:50 דקות), יו-טיוב
* [https://www.youtube.com/watch?v=HLn02I2txrc חנאן אבלאסי ואסי זיגדון מראיינים את שלי חושן], רדיו מהות החיים (53:45 דקות), יו-טיוב
* [https://www.inn.co.il/flashes/842897 הרעב במחנה הריכוז והמלחמה ברעב בארץ - שלי חושן חוותה רעב כבד בשנות השואה הנוראה וכשעלתה לישראל החליטה לדאוג לילדים הסובלים ממחסור], ערוץ 7, 14 בדצמבר 2021
* [https://www.israelhayom.co.il/judaism/judaism-news/article/7343092 שרדו כדי לספר: הם עברו את הנורא מכל - וקמו מחוזקים במדינת היהודים - 4 סיפורים של תקומה: ראו: סיפורה של שלי חושן], יום השואה הבינלאומי: ניצחון הרוח, דן לביא, חנן גרינוולד, ישראל היום, 26 בינואר 2022

==הערות שוליים==

קטגוריה:ישראליות ילידות בולגריה
קטגוריה:ישראלים ילידי בולגריה
קטגוריה:עולים לאחר מלחמת העולם השנייה
קטגוריה:עולות לאחר מלחמת העולם השנייה
קטגוריה:גולי מחנות המעצר בקפריסין
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:ראשי עמותות
קטגוריה:ניצולות השואה
קטגוריה:ניצולי השואה: בולגריה
קטגוריה:ילדים בשואה: בולגריה
קטגוריה:בוגרות מכללת לוינסקי לחינוך
קטגוריה:בוגרי מכללת לוינסקי לחינוך
קטגוריה:יועצים חינוכיים
קטגוריה:מקבלי אות הנשיא להתנדבות
קטגוריה:יקירות תל אביב-יפו לשנת 2010
קטגוריה:יקירי תל אביב-יפו לשנת 2010
קטגוריה:ישראליות שנולדו ב-1931
קטגוריה:ישראלים שנולדו ב-1931